Formel 1-sesongen 2018

Formel 1-sesongen 2018 var den 69. sesongen av FIAs Formel 1-verdensmesterskap, og gikk fra 25. mars (Australia) til 25. november (Abu Dhabi). Regjerende mester fra 2017, Lewis Hamilton, som står med 4 verdensmesterskap ønsker å forsvare tittelen. Den sterkeste konkurrenten fra 2017 var Sebastian Vettel, han også med fire verdensmesterskap. Dersom en av disse førerne vinner sesongen 2018 vil han tangere andreplassen over listen med førere med flest titler, Juan Manuel Fangio, kun slått av Michael Schumacher som står som syv ganger mester i Formel 1.

Lewis Hamilton avgjorde mesterskapet og vant World Driver Championship i det 19. løpet i Mexico. Han ble dermed den tredje føreren noen gang som har klart å vinne verdensmesterskapet fem ganger.

Endringer fra 2017-sesongen

Tekniske endringer 
Etter de store regelendringene inn mot 2017-sesongen, har det kun kommet noen få endringer for 2018-sesongen. Av de mest synlige endringene er innføringen av en sikkerhetsbøyle som skal beskytte føreren mot løse objekter. Denne omtales som «halo-bøyle», og er et mye debattert element, men er planlagt innført i samtlige motorsportklasser med åpen sittebrønn (cockpit). I 2017-sesongen kom det både en vertikal vinge som strekker seg over motorlokket, kalt haifinne. På enden av denne var det også montert en horisontal vinge, omtalt som T-vinge. For 2018-sesongen ble det innført regler som reduserte størrelsen på haifinnen, og forbød T-vingen.

Dekkene ble også endret i forkant av sesongen. Det er innført flere typer gummiblandinger for dekkene, og er som følgende rangert fra hardest (lang holdbarhet og lite grep) til mykest (kort holdbarhet og mye grep). Superhard (oransje), Hard (blå), Medium (hvit), Soft (gul), Supersoft (rød), Ultrasoft (lilla), og Hypersoft (rosa). Utover dette finnes det to ulike dekk for våt bane. Wet (blå), og Intermediates (grønn). Fargekodene er brukt for at tilskuerne skal kunne følge med på de ulike dekkstrategiene.

Endringer for konstruktører 
Mellom sesongen 2017 og 2018 er det gjennomført tre større endringer hos konstruktørene. Scuderia Toro Rosso byttet motorleverandør fra Renault til Honda, mens Mclaren byttet fra Honda til Renault. Den tredje endringen er et teknisk samarbeid mellom Alfa Romeo og Sauber, der Alfa Romeo kommer tilbake til Formel 1 etter lang tid. Ettersom Ferrari er tilknyttet samme konsern, har dette ført til en bedre teknisk avtale for det sveitsiske laget, som nå får levert en bedre motor fra Ferrari enn de fikk året før.

Endringer av førere 
Slutten av sesongen 2017 var preget av flere førere som byttet lag, og det er derfor kun to førere som ikke har kjørt før sesongen 2018. Dette er Charles Leclerc og Sergej Sirotkin. Disse har henholdsvis fått et sete hos Alfa Romeo Sauber F1 Team og Williams Martini Racing. Alle øvrige førere kjører for samme lag som de gjorde ved utgangen av forrige sesong.

Deltagere 
Følgende lag og førere deltar i sesongen 2018 av FIA Formula One World Championship:

Force India-Mercedes ble satt under administrasjon 27. juli på grunn av finansielle problemer. De ble kjøpt ut av en investorgruppe ledet av Lawrence Stroll, faren til Lance Stroll, og gitt det nye navnet Racing Point Force India fra runde 13 i Belgia. Som følge av dette mistet laget alle poeng i konstruktørmesterskapet, mens lagets førere, Esteban Ocon og Sergio Pérez, fikk beholde sine.

Kalender 

Sesongen 2018 besto av 21 løp.

Resultater

Resultater fra sesongen 2018

Poengsystem 
Poeng deles ut til de ti øverste plasserte førerne i hvert løp, samt føreren som setter den raskeste runden under løpet, så lenge han er blant de ti øverste plasserte førerne.

Førermesterskapet 2018 

Noter til tabellene:
 † – Føreren brøt løpet, men ble klassifisert ettersom han hadde fullført over 90% av løpsdistansen.

Konstruktørmesterskapet 2018 

Noter til tabellene:
 † – Føreren brøt løpet, men ble klassifisert ettersom han hadde fullført over 90% av løpsdistansen.
 Tabellen er sortert etter beste resultat, rader er ikke relatert til førere. I tilfelle likt på poeng, bestemte de beste oppnådde posisjonene resultatet.

Fotnoter

Referanser 

 
Motorsport i 2018